cyanic-selkie/wikianc huggingface dataset:
Abu Simbel
Det mindre Abu Simbel tempel
Det mindre tempel ligger nord for det store templet. Også det ble hugget ut direkte i fjellet av Ramses II til ære for Hathor, kjærlighetens og skjønnhetens gudinne og også til hans favoritthustru, Nefertari. Fasaden er omkranset av seks statuer, fire av Ramses II og to av Nefertari. Mest uvanlig er det at alle er av samme høyde, noe som viser hans beundring for Nefertari. Inngangen fører inn i en hall hvor seks søyler bærer hodet til gudinnen Hathor.
På østveggen er det inskripsjoner som beskriver Rameses IIs seier over fienden, Ra-Harakhte og Amun-Ra. De andre vegger viser Ramses II og Nefertari som ofrer til gudene. Bakenfor denne hallen er det en annen hall med tilsvarende veggmalerier, og lengst inne i templet er det helligste av det hellige, en statue av gudinnen Hathor.
Abu Simbel som turistattraksjon
I dag besøker tusener av turister templet daglig. Det er blitt en av Egypts viktigste turistmaskiner. Sikkerhetsvakter følger busser og biler som kommer til templet to ganger daglig fra Aswan, som er nærmeste by. Det er blitt bygget en flyplass spesielt for å ta hånd om turisttrafikken. Mange av turistene som besøker Abu Simbel kombinerer også besøket med tur med elvebåt på Nilen.
Keiichiro Nagashima
Keiichiro Nagashima (født 20. april 1982) er en japansk skøyteløper som har spesialisert seg på distansene 500 og 1000 meter. Nagashima har vunnet to verdenscupløp og har tre japanske nasjonale titler. Han tok sølv i sprint VM i 2009 og bronse i sprint VM i 2010,
Abu Simbel
Eksterne lenker
Abu Simbel Abu Simbel Abou Simbel Abu Szimbel Abu Simbel
Keiichiro Nagashima
Nagashima tilbrakte tre år med å konkurrere i de nasjonale japanske konkurransene og ble valgt ut for verdenscupen i Nagano i desember 2004. Før det hadde han flere fjerde-plasser i flere japanske mesterskap.
1861 Komenský
1861 Komenský er en hovedbelteasteroide og går i bane innenfor asteroidefamilien Eos. Den ble oppdaget 24. november 1970 av Luboš Kohoutek ved Hamburger Sternwarte i Bergedorf i Hamburg.
Tupolev Tu-154
Tupolev 154 (NATO-kallenavn Careless) er et tremotors passasjerfly som er bygget i Russland. Det er det sovjetiske motstykket til det amerikanske Boeing 727. Flyet brukes stadig av flere selskap i tidligere østblokkland.
Det første flyet fløy 4. oktober 1968, modellen ble satt i vanlig rutetrafikk i 1972. En oppgradert variant, Tu-154M, med bedre motorer ble bygget fra 1982.
Som flere andre russiske fly er Tupolev 154 laget for å kunne lande på forholdsvis dårlige rullebaner med et understell som består av tilsammen fjorten hjul.
Sikkerhetsmessig har Tu-154 et noe frynsete rykte. De fleste ulykkene skyldes imidlertid menneskelig og ikke teknisk feil. Tallet på ulykker med dette flyet er ikke uvanlig med tanke på antall fly som er blitt bygget, antall år flyet har vært i drift og flyets bruk i krevende omgivelser. Den verste flyulykken på norsk jord, Operafjellulykken, involverte en Tu-154.
Utvikling
Tu-154-flyet ble utviklet for å møte Aeroflots krav for å kunne bytte ut sine Tupolev Tu-104-fly, Antonov An-10-fly og Ilyushin Il-18-fly. Kravene dreide seg om en lastekapasitet på 16 – 18 tonn med en rekkevidde på 2850 – 4000 km med en marsjfart på 900 km/time, eller en lastekapasitet 5,8 tonn med rekkevidde 5800 – 7000 km med en marsjfart på 850 km/time. En take-off-lengde på 2000 meter ved maksimal vekt var også et krav. Tu-154-flyet deler likheter med Hawker Siddeley Trident og Boeing 727, og det ble markedsført av Tupolev på samme tid som Ilyushin markedsførte sitt Ilyushin Il-62-fly. Luftfartsmyndighetene i Sovjetunionen valgte Tu-154 siden det var utstyrt med det nyeste innen sovjetisk flydesign og fordi flyet best innfridde Aeroflots forventede krav for 1970- og 1980-tallet.
Tu-154-flyet fløy for første gang 4. oktober 1968. Kommersielle flyvninger begynte i 1972, og det er fremdeles begrenset produksjon av 154M-modellen pr. januar 2009 til tross for uttalelser om at produksjonen ville bli stoppet i 2006. 1015 fly er til nå blitt bygget, og pr. 14. desember 2009 så er 214 fremdeles i bruk.
Design
Kabinen til Tu-154-flyet har et lavere tak enn mange Boeing- og Airbus-fly, til tross for at setekonfigurasjonen består av seks seter i bredden. I tillegg er bagasjelukene mye mindre.
Vingene til Tu-154, i likhet med Tu-134, er bøyd bakover med en vinkel på 35 grader. Hawker Siddeley Trident-flyet har den samme vingekonfigurasjonen. Boeing 727-flyet har en noe mindre vinkel på vingene (32 grader).
Kabinen kan ha plass til 128 passasjerer hvis den er delt inn i to klasser og 164 passasjerer hvis den ikke har et klassesystem. Maks. kapasitet er 180 passasjerer, men da med en ganske tett setekonfigurasjon.
Opprinnelig skulle mannskapet i cockpiten bestå av bare tre personer, i motsetning til et mannskap på fire eller fem som ellers var i bruk på den tiden da flyet ble introdusert.
De tidligste modellene av dette flyet kan ikke modifiseres slik at de møter de nåværende støykravene i mange land, men den seneste modellen kan utstyres med et såkalt "hush-kit" slik at den kan fly i områder hvor tidligere modeller har flyforbud.
Varianter
Det er blitt bygget mange modeller av dette flyet. I likhet med Boeing 727 har mange av de Tu-154-flyene som fortsatt er i drift blitt utstyrt med hush-kit, og noen er blitt omgjort til fraktfly.
PIIGS
PIIGS er et akronym på fire medlemsland av Den europeiske union (EU); Portugal, Italia, Hellas og Spania, som er kjent for problemer med statsgjeld og/eller å være i økonomisk krise. Navnet «PIGS» ble basert på disse fire landenes første bokstav, og ble skapt av media i engelsktalende land. Siden Pigs betyr gris, ofte oppfattet som et nedsettende begrep, brukes det ikke i offisielle sammenhenger.
Tupolev Tu-154
Flyselskaper som opererer med denne flytypen
Pr. 14. desember 2009 var det 205 Tupolev Tu-154 (alle versjoner) i drift. Flyselskaper som opererer med denne flytypen inkluderer:
PIIGS
Definisjonen av PIGS-landene utvides av og til med Irland, ofte i stedet for Italia; noen ganger er både Irland og Italia inkludert ved navnet «PIIGS».
Skatteutgift
Skatteutgifter er tapte skatteinntekter ved at ulike skattytere eller ulike typer aktiviteter er unntatt for beskatning eller skattlegges lempeligere enn det som følger av det generelle regelverket. Skatteutgiften utgjør differansen mellom skatt etter referansesystemet og skatt etter den avvikende regelen. Hva som defineres som en skatteutgift er således avhengig av hva som anses å være sammenlikningsgrunnlaget.
Hvorvidt det er snakk om en skatteutgift eller en skattesanksjon avhenger også av hvordan referansesystemet er utformet. Skatteutgifter medfører redusert skatt i forhold til et gitt referansesystem. En skattesanksjon innebærer derimot at enkelte skattytere eller enkelte typer aktiviteter får høyere skatt enn det som er vanlig.
Begrepet «skatteutgift» ble offisielt brukt første gang i 1968, da USA la fram sitt første skatteutgiftsbudsjett. I 1984 la OECD første gang fram en rapport om 11 av medlemslandenes erfaringer med beregning av skatteutgifter. Mange land publiserer jevnlig oversikter over skatteutgifter. I Nasjonalbudsjettet 1999 ble en slik oversikt publisert for første gang for Norge. Etter dette har Finansdepartementet årlig presentert en oversikt over skatteutgifter og -sanksjoner i nasjonalbudsjettene.
Eksempel på skatteutgift
I Norge ilegges personlige skattepliktige (og dødsbo) en flat skatt på 28 % på alminnelig inntekt. Dette er det generelle regelverket som utgjør referansesystemet. I Finnmark og kommunene Karlsøy, Kvænangen, Kåfjord, Lyngen, Nordreisa, Skjervøy og Storfjord i Troms fylke er skattesatsen på alminnelig inntekt 24,5 %. Den lave skattesatsen på alminnelig inntekt i Finnmark og Nord-Troms utgjør en skatteutgift.
Sør-Varanger filmklubb
Sør-Varanger filmklubb (SVF) er en ikke-kommersiell organisasjon i Sør-Varanger som er tilsluttet Norsk Filmklubbforbund (NFK).
Sør-Varanger Filmklubb ble etablert i 1977 og er blant Norges eldste og mest stabile filmklubber. Bl.a. med dette som begrunnelse ble Sør-Varanger filmklubb kåret til «Årets filmklubb 2008» av Norsk Filmklubbforbund.
Filmklubbens oppgave består bl.a. i å vise alternativ film som ikke blir vist på den lokale kinoen. Filmklubben er dermed et supplement, og ikke en konkurrent, til denne. Vi tilstreber oss å være et forum for mennesker som er interessert i film både som kunstart og som ren underholdning.
Siden Filmklubbens virksomhet ligger utenfor lovens bestemmelser om konsesjon, avgift og sensur, er våre visninger lukkede arrangementer der medlemskap er obligatorisk.
Edgar Davids
Edgar Steven Davids (født 13. mars 1973 i Paramaribo i Surinam) er en tidligere nederlandsk fotballspiller som i sin aktive karriere spilte for en rekke europeiske toppklubber. Davids var en sentral midtbanespiller og markerte seg på å styre eller vende om spillet i en kamp. Spillestilen hans var preget av hardt arbeid, og han hadde stor løpskapasitet. Han var også taklingsterk og hadde svært god teknikk. Han var venstrebent, hadde meget god balanse og til tross for sin beskjedne høyde var han svært sterk i duellspillet. En av de helt særegne kjennetegnene på Edgar Davids var brillene han spilte med. Han måtte bruke dem en periode pga. for høyt trykk i øyet. Selv om han ikke hadde trengt å spille med briller i ettertid gjorde han det likevel ettersom det både ga sponsorinntekter fra brilleleverandøren og at det var hans spesielle merkevare.
Profesjonell karriere
Edgar Davids startet sin profesjonelle fotballkarriere i klubben AFC Ajax. 8. september 1991 debuterte han som 18 åring på førstelaget mot RKC Waalwijk. Han ble raskt sett på som en lovende spiller og fikk 13 kamper den sesongen. Han imponerte så mye at han ble fast på midtbanen til Ajax og spilte tilsammen 106 kamper i perioden fra han debuterte til 1996.
Han var med på å vinne Eredivisie tre ganger, UEFA cupen en gang og Mesterligaen en gang. Det meste så lyst ut for 23 år gamle Davids i 1996 da han ble hentet fra AFC Ajax til det italienske storlaget AC Milan. Det ble et rimelig kortvarig opphold og han gikk videre til Juventus. Der ble han en av de viktigste spillerne og ble en stor kjendis i fotball-Europa.
Med Juventus vant han det meste man kan vinne og alt så rosenrødt ut. Han ble linket til en mange klubber og var nær en overgang til Manchester United, men i mai 2001 ble Davids innblandet i en dopingskanale. Han ble suspendert i 4 måneder for bruk av det forbudte stoffet nandrolon og kom ikke skikkelig tilbake etter det. Etter at Davids hadde sonet ferdig ble han lånt ut til den spanske storklubben FC Barcelona, hvor han spilte en sesong. Året etter ble han hentet til en annen italiensk kubb, Inter Milan. Han ble ikke noen stor suksess der og gikk gratis til det engelske laget Tottenham før 2005 sesongen. Han spilte de fleste kampene for Tottenham, og gjorde en forholdsvis bra jobb i Premier League. I januar 2007 gikk han tilbake til Nederland og til klubben hvor de hele startet, AFC Ajax.
Den 20. august 2010 skrev han under en kontrakt med Crystal Palace, men han fikk kun seks kamper før han la opp som spiller. I 2012 gjorde han comeback som spillende trener for.
Det nederlandske landslaget
På det debuterte han som 21-åring i 1994. Han var med i troppen til EM i fotball 1996 som ble arrangert i England, men ble sendt hjem pga. uenighet med landslagstrener Guus Hiddink. Davids ble hentet tilbake til VM i fotball 1998 i Frankrike og ble etterhvert fast inventar på landslaget. I EM i fotball 2000 som ble arrangert i Belgia og Nederland var Davids en nøkkelspiller på landslaget, og ble regnet som en av de viktigste angrepsvåpnene. I semifinalen mot var Davids en av Nederlands beste spillere, men han greide ikke å hindre at de røk ut på straffesparkkonkurranse.
Under VM i fotball 2002 fikk ikke Davids mulighet til å spille, ettersom Nederland ikke greide å kvalifisere seg. De var tilbake i EM i fotball 2004, med Davids på midtbanen. Heller ikke da greide de å gå til topps, men ble slått ut i semifinalen. Siste mulighet for Davids å vinne noe med landslaget ville ble under VM i fotball 2006, men til manges store skuffelse ble både han, Patrick Kluivert og Clarence Seedorf droppet fra landslaget da Marco van Basten tok over som landslagssjef.
Svenska damhockeyligan
Svenska damhockeyligan (2008-2016: Riksserien) som ble etablert i 2008, er den høyeste serien innen ishockey for kvinner i Sverige.
Hjelmeset (Gloppen)
Hjelmeset er en gård bestående av tre aktive og et nedlagt gårdsbruk i Gloppen kommune i Sogn og Fjordane. Gården ligger vest for Vereide, mot nordvest i kommunen.
Fra gården kommer den 500 år gamle Hjelmeseteika, som siden er flyttet til Nordfjord Folkemuseum, og er del av samlingene der.
Området gården ligger på er halvøya Anda, med Gloppefjorden mot sør og Utfjorden som delfjord til Nordfjord, mot nord. Gården er tilholdssted for lufthavnen Sandane lufthamn, Anda, og ferjeleiet Anda – Lote som er en del av Europavei 39.
Ocean’s Twelve
Ocean's Twelve er en oppfølger til den amerikanske spenningsfilmen Ocean's Eleven fra 2001, regissert av Steven Soderbergh.
Sammendrag
Casino-eier Terry Benedict lokaliserer alle de elleve medlemmene av Danny Ocean's crew, og han krever at de returnerer 160 millioner dollar som de stjal fra kasinoene hans (fra Ocean's Eleven) pluss 38 millioner dollar i renter. Halvparten av gruppen planlegger å iscenesette en ny svindel i Europa, for å unngå problemer med amerikanske myndigheter. De blir tipset av en informant om et dokument som muligens kan være verdt utrolig mye penger. Men gjengen oppdager at dokumentet allerede har blitt stjålet av Night Fox, en annen mestertyv. Detektiv Isabel Lahiri fra Europol blir kontaktet for å undersøke tyveriet. Tidligere hadde Lahiri ett forhold med Rusty Ryan (spilt av Brad Pitt) som nå er medlem av Danny Ocean's crew.
Lahiri advarer gjengen om at de aldri kan slå Night Fox eller hans mentor, den mystiske mestertyven LeMarc som Lahiri har jaktet på i mange år. Danny Ocean og gjengen hans oppdager at Night Fox egentlig heter François Toulour, en velstående fransk baron som har en villa ved Comosjøen. Toulour inviterer Danny til sin villa, og beskriver seg selv som den aller beste svindleren og mestertyven i hele verden. Han utfordrer Danny til å stjele et Fabergé Egg. Hvis Danny og hans mannskap vinner, går Toulour med på å betale ned hele deres million-gjeld til Benedict.
Danny og gjengen hans begynner å planlegge en forseggjort svindel, for å bytte ut egget med en holografisk rekreasjon. Men Lahiri blir tipset om deres tilstedeværelse, og hun arresterer flere av gjengen hans. Linus Caldwell (spilt av Matt Damon) kommer på en annen plan som involverer Dannys kone, Tess Ocean, som skal posere som en gravid Julia Roberts for å komme nær egget og bytte det ut. Men denne planen går i vasken, og resten av gjengen blir også tatt til fange. Lahiri får beskjed om at alle sammen skal utleveres til USA. Linus blir avhørt av en FBI-agent som har kommet for å transportere dem hjem til USA. Det viser seg at agenten er moren hans, som klarer å organisere en løslatelse for hele gjengen.
Litt senere vender Danny Ocean og hans kone Tess tilbake til Toulours eiendom, som avslører sin glede over at gjengen mislyktes. Toulour forklarer at han stjal egget om natten ved å bruke sin smidighet og danse-ferdigheter for å unngå den tunge sikkerheten rundt egget. Toulours glede og feiring blir kortvarig når Danny avslører at gruppen hans faktisk stjal det ekte egget før Toulour stjal et falskt egg fra museet. Et tilbakeblikk avslører at Danny og Rusty tidligere hadde møtt LeMarc som hadde til hensikt å ydmyke Toulour. Toulour blir tvunget til å innrømme at Danny vant veddemålet deres, og han gir Danny nok penger for å betale gjelden han skylder til Benedict. De betaler tilbake gjelden deres til Benedict, og de lover å ikke utføre flere tyverier ved kasinoene hans - samtidig som Toulour kan sees i bakgrunnen,. hvor han spionerer på Benedict. Rusty tar med seg Lahiri til et hus hvor hun blir gjenforent med faren sin, som blir avslørt for å være mannen hun har forfulgt i mange år: LeMarc.
Stegjern
Stegjern (eller krampong) er kraftige isbrodder som spennes fast til fjellstøvler. Brukes bl.a til brevandring, isklatring etc.
Eksterne lenker
Klimmateriaal
Ole Arvid Langnes
Ole Arvid Langnes (født 16. juli 1971) er en tidligere norsk toppfotballkeeper. Har blant annet spilt for klubber som Kongsvinger IL og Bodø/Glimt. På grunn av skade måtte han legge opp i 2006-sesongen.
Enebarn
Enebarn er barn uten søsken. En stor europeisk undersøkelse viser at enebarn har over 50% større risiko for overvekt enn andre barn. Enebarn mottar generelt sett mer støtte og arv enn barn med søsken. Noe som betyr at enebarn har et økonomisk fortrinn.
Slingsbybreen
Slingsbybreen er en isbre i Årdal kommune i Vestland fylke. Slingsbybreen ligger øst og sørøst for Store Skagastølstind. Breen er oppkalt etter William Cecil Slingsby, som krysset denne breen under førstebestigningen av Storen i 1876. I dag er ruta over Slingsbybreen mindre brukt bl.a. fordi breen har smeltet kraftig og er vanskeligere å krysse.
Lars Erik Hesbråten
Lars Erik Ljøstad Hesbråten (født 1. juli 1985 i Kongsvinger) er en norsk ishockeyspiller som for øyeblikket spiller forward og trener for Kongsvinger IL Ishockey siden 2019.
Lars Erik Hesbråten kom til den norske eliteserieklubben Storhamar Hockey fra Kongsvinger Knights før 2006-sesongen, men har tidligere hatt et opphold hos Storhamar Hockey i 2003-sesongen. Han har også spilt i Sparta Warriors 2011/12-sesongen, Stjernen 2012/13 og tilbake igjen i Storhamar høsten 2013 til 2019, fra 2019 var han tilbake i Kongsvinger IL Ishockey.
Lars Erik er storebror til ishockeyspiller Tom Ivar Hesbråten.
Makgatho Mandela
Makgatho Lewanika Mandela (født 26. juni 1950, død 6. januar 2005) var sønn av tidligere president i Sør-Afrika og Nobelprisvinner Nelson Mandela og hans første kone Evelyn Ntoko Mase. Han var advokat og enkemann med fire sønner. Makgatho døde av aids i Johannesburg.
Hans Erik Ødegaard
Hans Erik Ødegaard (født 20. januar 1974) er en norsk fotballtrener og tidligere fotballspiller som er hovedtrener for Sandefjord Fotball.
Makgatho Mandela
Hans andre kone, Zondi Mandela, døde i en alder av 46 år den 13. juli 2003 av lungebetennelse.
Da Nelson Mandela annonserte årsaken til sin sønns død, sa han: «La oss vie publisitet til hiv og aids, og ikke gjemme det bort, for det er den eneste måten å få det til å se ut som om det er en vanlig sykdom».
Hans Erik Ødegaard
Han spilte for Sandefjord Fotball og Strømsgodset Toppfotball. Hans posisjon på banen var sentral midtbane. Overgangen fra Strømsgodset til Sandefjord skjedde 12. desember 2003. Etter ankomsten til Vestfold i 2004 ble han satt rett på A-laget og spilte fast i noen sesonger. Men etter 2006-sesongen slet han med skader, og valgte sommeren 2007 å terminere kontrakten med Sandefjord.
Han tok økonomisk utdannelse mens han spilte fotball.
Han var assistenttrener i Mjøndalen Idrettsforening under Vegard Hansen fra 2009 til januar 2015, og var med på opprykket til Tippeligaen i 2014. Han ble trener/spillerutvikler i Real Madrids ungdomssklubb samtidig som sønnen Martin Ødegaard signerte for klubben.
Thomas Kent
Thomas Kent (født 29. august 1865 i Castlelyons i County Cork i Irland, død 9. mai 1916 i Collins Barracks i Cork) var en irsk nasjonalist. Han ble henrettet etter å ha vært innblandet i en skuddveksling Royal Irish Constabulary (RIC) i forbindelse med påskeopprøret.
Bakgrunn
Kent var fra en kjent nasjonalistisk familie i Castlelyons i Cork.
Påskeopprøret
Flere av familiemedlemmene hadde planer om å være med på opprøret som brøt it i Dublin (Påskeopprøret), men da Eoin MacNeill sendte ut kontraordre trakk de seg. Da opprøret allikevel brøt ut i Dublin 24. april 1916 begynte RIC å arrestere sympatisører andre steder i landet. Da politiet kom til Kent-familiens hjem gjorde Thomas og hans brødre Richard, David og William motstand. Skuddvekslingen varte i fire timer, og en RIC-offiser ble drept mens David ble alvorlig såret. Brødrene ble til slutt tvunget til å overgi seg. Richard forsøkte da å flykte, men ble dødelig såret.
Thomas og William ble stilt for krigsrett. William ble frikjent, men Thomas ble dømt til døde og henrettet ved skyting den 9. mai 1916. Med unntak av det spesielle tilfellet Roger Casement var han den eneste utenfor Dublin som ble henrettet som følge av påskeopprøret.
Edward Norton
Edward Harrison Norton (født 18. august 1969) er en amerikansk film skuespiller, filmprodusent og aktivist som har blitt nominert til to Oscar-statuetter og vunnet en Golden Globe-pris.
Jean Prouvé
Prouvé ble født inn i en kunstnerfamilie i Nancy og ble tidig influert av kunsthåndverk og kunst. Han begynte sin yrkeskarriere som lærling hos ulike smeder og metallmøbelmakere i hjembyen og åpnet et eget studio i 1923. På begynnelsen av 1930-tallet hadde han begynt å vanke i radikale modernistiske kretser og bidro med en funksjonalistisk tilnærming med et utpreget interesse for rasjonelle konstruksjoner. I forbindelse med dette begynte han å samarbeide med blant andre Charlotte Perriand og Pierre Jeanneret i prosjekter som dreide seg om møbeldesign i metall.
Etter andre verdenskrig fikk Prouvé i oppdrag av den franske staten å tegne nødboliger og innledet i og med dette sin arkitektoniske løpebane. Han utviklet enkle ramme- og modulløsninger i stål, tre og aluminium som var kostnadseffektive å oppføre og lignende system ble hans varemerke gjennom hele karrieren. Foruten boliger passet hans strukturer seg vel for industri- og utstillingsbygninger. På 1950- og 1960-tallet ble Prouvé flittig benyttet i prosjekter rundt om i Frankrike, iblant i egenskap av konstruktør og i andre tilfeller som arkitekt. Han fortsatte også som designer av møbler fram til sin død 1984.
Den norske arkitekten Sverre Fehn studerte hos Prouvé i 1954 i Paris.
Stenomicridae
Stenomicridae er en liten og lite kjent familie av små fluer. Lite er kjent om biologien til disse fluene, bortsett fra at de ofte blir funnet mellom gress. En art, Stenomicra delicata, er kjent fra Norge. Det er en meget liten flue, 1,5 mm lang og spinkelt bygd.
Utseende
Små (ca. 1,5 – 2 mm), slanke fluer. Av utseende kan de ligne på sivfluer (Anthomyzidae) eller på sevjefluer Periscelididae. Hodet er som hos sevjefluer, bortsett fra at de har tre, ikke to, børster langs innerkanten av fasettøyet, og de har en tydelig kinnbørste (vibrissa). Forøvrig ligner de sevjefluer Periscelididae, se under denne familien.
Levevis
Lite er kjent om stenomicridenes biologi. De larvene som er kjente lever i vann som samler seg ved bladfestene hos visse tropiske planter (såkalte phytotelmata). Tropiske arter av slekten Cyamops finnes på våte steiner ved rennende vann. Noen av artene blir ofte funnet på gressmark og er kanskje på en eller annen måte knyttet til gress. Stenomicra-artene kan sees løpende omkring på blader, hele tiden vendt i den samme retningen.
Tolvprikket marihøne
Tolvprikket marihøne (Vibidia duodecimguttata) er en av marihønene (Coccinellidae), en av de mange polyphage billene. Den ble første gang registrert i Norge sommeren 2011, i Sogn og Fjordane. Nærmeste kjente forekomst er sør i Sverige, hvor den er sjelden. Den finnes vanligere lengre sør i Europa.
Stenomicridae
Systematisk inndeling
Disse fluene har blitt regnet til flere ulike familier: fruktfluer (Drosophilidae), almesevjefluer Aulacigastridae og sevjefluer Periscelididae. Også i dag blir de ofte regnet som en underfamilie av sevjefluer.
Eksterne lenker
Periscelididae
Tolvprikket marihøne
Utseende
Tolvprikket marihøne er mellom 3 og 4 millimeter lang. Dekkvingene er orange med tolv hvite flekker.
Levevis
Tolvprikket marihøne finnes på busker, på varme lune, soleksponerte lokaliteter. Den er sjelden i Norge.
Norges Gymnastikk- og Turnforbund
NGTF
Fullt navn Norges Gymnastikk- og Turnforbund
President Torgeir Røinås Pedersen
Generalsekretær Mona Kristiansen
Kretser 10
Klubber 418
Medlemmer 112 000
NGTF er medlem av det internasjonale turnforbundet (FIG), som har over 25 millioner medlemmer og dermed er et av de største idrettsforbundene i verden.
Historie
Da forbundet ble stiftet, 25. mai 1890 i Bergen, var det 18 foreninger til stede. fra Christiania Turnforening ble valgt som forbundets første president, og forbundet fikk navnet Det norske Turn- og Gymnastikkforbund.
Senere har forbundet skiftet navn tre ganger. Først til Norges Turn- og Idrætsforbund i 1906, deretter til Norges Turnforbund i 1918 og til slutt dagens Norges Gymnastikk- og Turnforbund i 1936.
Turn var den første idretten som ble organisert i et eget forbund i Norge.
Kretser
I dag er det ca. 420 gymnastikk- og turnforeninger (idrettslag) i Norge, fordelt på 10 kretser. Med over 100 000 medlemmer, gjør det særforbundet til det 4. største i Norge.
Naturindeks for Norge
Naturindeks for Norge måler tilstand og utvikling til det biologiske mangfoldet i hovedøkosystemene, Naturindeksen skal på en oversiktlig måte, vise om vi når målet om å stanse tapet av biologisk mangfold.
Miljødirektoratet har i oppdrag å lede arbeidet. På nettsiden til naturindeks kan du følge tilstand og utvikling til enkeltarter, økosystemer for hele Norge og for 5 ulike regioner. Økosystemene hav, ferskvann, åpent lavland, skog, våtmark og fjell blir presentert. I tillegg presenteres ulike temaindekser, blant annet hvilke påvirkninger som reduserer det biologiske mangfoldet. Naturindeksen presenterer utviklingen fra 1990 og fram til 2015. Naturindeksen vil bli oppdatert i 2020. Forskningsinstitusjonene NIBIO, NIVA, NINA, NTNU-Vitenskapsmuseet, Havforskningsinstituttet og SSB bidrar med data og kunnskap inn i prosjektet. NINA har ansvar for den vitenskapelige tilnærmingen i arbeidet.
Naturindeksen er banebrytende internasjonalt og benytter data fra pågående overvåking og annen datainnsamling til å gi et helhetlig bilde av utviklingen. Data fra en rekke overvåkingsprogrammer inngår i analysene
Länsväg 348
Länsväg 348 er en svensk vei, som går mellom Hälla i Åsele kommune og Örnsköldsvik.
Veien er del av Sagaveien.
Glassheim
thumb|Glassheim Glassheim er et tidligere forsamlingslokale under Hadeland Glassverk og tidligere kinolokale for Jevnaker tettsted. Det fungerer som konsertlokale for rockeartister. Blant artister som har gjestet lokalet er Manfred Mann's Earth Band, W.A.S.P, Dimmu Borgir, Lita Ford og Nazareth. Glassheim tar 450 tilhørere.
Alle som jobber på Glassheim er frivillige.
Klubben ble startet opp av Peder Rolstad, Yngve Lorang Larsson i 2006. The Untouchables Hard Rock Club ble lagt ned i 2014 og byttet navn til Glassheim Rock & kulturscene.
Glassheim Rock & kulturscene holder for tiden (2014) til i lokalet.
Kong Karl
Kong Karl kan vise til flere europeiske konger:
Thomas Cavendish
Thomas Cavendish (eller Candish) (født 19. september 1560, død i mai 1592) var en engelsk oppdagelsesreisende. Han var kjent som «The Navigator» og var den første som gjennomførte en planlagt jordomseiling. Mens Magellan, Loaisa, Drake og Loyolas ekspedisjoner hadde gjennomført jordomseilinger før ham, hadde dette ikke vært deres hensikt da de seilte ut. Hans første jordomseiling gjorde ham rik på spansk gull, men hans andre reise var ikke vellykket og han omkom på havet i en alder av 32 år.
Biografi
Cavendish ble født i 1560 i Trimley St. Martin i nærheten av Ipswich i Suffolk. Han var etterkommer av Roger Cavendish, broren til Sir John Cavendish fra hvem hertugene av Devonshire har fætt sitt slektsnavn Cavendish. Da han var 15 år gammel begynte han på Corpus Christi College ved Cambridge University, men avsluttet studiene etter to år. Han var parlamentsmedlem for Shaftesbury i Dorset i 1584 og Wilton i 1586. I 1585 seilte han med Sir Richard Grenville til Virginia. Han gjennomførte deretter sin første jordomseiling fra 1586 til 1588, og la i 1591 ut på sin andre reise. I mai 1592 omkom han av ukjent årsak i Sør-Atlanteren.
Reiser
Da Cavendish var tolv år gammel arvet han en formue av sin avdøde far, men etter å ha sluttet på skolen 17 år gammel levde han et luksuriøst liv der han brukte opp mesteparten av arven. Fast bestemt på å skape en ny formue til sjøs, kjøpte han det lille skipet «Elizabeth» og deltok på Richard Grenvilles ekspedisjon til Viriginia i 1585.
I 1586 fikk han bygget et større skip, «Desire», for å gjenta Francis Drakes jordomseiling. Sammen med «Content» og «Hugh Gallant» seilte han fra Harwich 27. juni 1586. Etter å ha seilt gjennom Magellanstredet nådde han Stillehavet 24. februar 1587. Han fortsatte nordover langs kysten av Sør-Amerika til han nådde sørspissen av California i oktober 1587. Underveis byttet han ut den utette «Hugh Galant» med et annet skip døpt «George», brente tre spanske byer og tretten skip og besøkte ruinene av den feilslåtte spanske bosetningen Rey Don Felipe og ga den det nye navnet Port Famine.
I begynnelsen av november 1587 oppbrakte Cavendish manilagallionen «Santa Anna» på 600 tonn utenfor Cabo San Lucas og plyndret det spanske skipet for den verdifulle lasten bestående av over 122 000 sølvdollar. Cavendish' skip var for lite til å frakte hele beslaget, den største spanske skatten som til da hadde kommet i engelske hender, og han hadde ikke nok mannskap til å kunne føre den spanske gallionen. Han satte derfor fyr på fartøyet og sendte det sammen med resten av skatten til bunns u havnen. Cavendish pågrep også en spansk skipsfører, Alonso de Valladolid, som kjente ruten over Stillehavet.
Hans reise var en stor suksess både økonomisk og på andre måter. Mange senere beretninger sier at han ble utnevnt til ridder av dronning Elisabeth I for hans gjerninger mot spanjolene, men historikeren David Judkins skriver at «selv om Elisabeth mottok ham, adlet hun ham ikke».
Cavendish la ut på en ny ekspedisjon i august 1591 med «Lester» sammen med John Davis med «Desire». De nådde den brasilianske havnebyen Santos som de plyndret. Da de fortsatte videre sørover mot Magellanstredet var «Lester» nær ved å forlise. Cavendish vendte da tilbake til Brasil, hvos han mistet mesteparten av mannskapet i et slag mot portugiserne i Vitória. Han satte over Atlanterhavet mot St. Helena med den gjenværende besetningen, men omkom på reisen, muligens utenfor Ascension. John Davis fortsatte ekspedisjonen og oppdaget Falklandsøyene før han returnerte til England etter å ha mistet mesteparten av besetningen på grunn av sult og sykdom.
Beleiringen av Sarajevo
Beleiringen av Sarajevo foregikk fra 5. april 1992 til 29. februar 1996 under Bosnia-krigen, og var den lengste i moderne krigshistorie. Den ble kjempet mellom styrker lojale til den bosniske regjeringen, JNA og flere serbiske paramilitære enheter. Det er estimert at 10 000 mennesker døde og ca. 56 000 ble skadd under beleiringen. Gjennomsnittlig var det 329 nedslag fra bombekastere i Sarajevo per dag. Flest var det 22. juli 1993 med 3 777 nedslag. Dette førte til store ødeleggelser på infrastrukturen.
Innledningen
Dagen som er mest akseptert som starten på krigen er 5. april. Den dagen var det mange fredsmarsjer. Da folkemengden beveget seg mot parlamentsbygningen ble de beskutt. To personer døde, Suada Dilberović og Olga Sučić. Broen de ble drept på ble oppkalt etter dem til deres ære. Dette var også starten på beleiringen.
Stian Sortevik
Stian Sortevik (født 17. juli 1988 i Oslo) er en norsk tidligere fotballspiller.
Han har tidligere spilt for Stabæk og Hønefoss.
Beleiringen av Sarajevo
Beleiringen
2. mai, 1992 ble en total blokade av byen offisielt etablert av bosnisk-serbiske styrker. Hovedveier som gikk inn til byen ble blokkert, så vel som sendinger med mat og medisiner. Vann og elektrisitet ble kuttet av styrkene. Til tross for mye bedre utstyr, var de bosnisk-serbiske styrkene rundt byen i stort mindretall mot de bosniske forsvarerne inne i byen. Så istedenfor å erobre byen, bombet de kontinuerlig fra fjellene for å svekke forsvaret. For å balansere beleiringen ble flyplassen i Sarajevo åpen for FN fly sent i juli 1992. Sarajevos overlevelse ble sterkt avhengig av FN. Den andre halvdelen av 1992 og den første av 1993 var høyde av beleiringen og kampene. Flere grusomheter ble begått, kampene var tunge i det som mange kalte den verste militære beleiringen siden Stalingrad. Serbiske styrker bombet kontinuerlig byen fra utsiden. Samtidig ble noen serbere med i beleiringsstyrkene. Flesteparten av de militære fortene og våpenlagrene innenfor byen var under serbisk kontroll. Skarpskyttere var plassert over hele byen og skilt som «Pazite, Snajper!» (Vokt deg for skarpskyttere) ble vanlige. Noen gater ble spesielt farlige og kalt «Sniper Alley». Noen bydeler ble tatt helt over av serberne, spesielt i Novo Sarajevo, etter hvert som de beveget seg innover i byen.
Byens forsvarere hadde mye dårligere utstyr enn den angripende part. Flere angrep mot serbiske våpenlager og til dels egenproduserte våpen forbedret våpensituasjonen, men noen bosniske kriminelle som hadde vervet seg i hæren smuglet også inn våpen forbi de serbiske linjene før krigens start.
Stian Sortevik
Sortevik har også landskamper for Norge i futsal.
Beleiringen av Sarajevo
Beleiringen
Mange sivile ble også mål under denne beleiringen. Innen september 1993 ble det konkluderte at nært sagt alle bygninger i Sarajevo hadde fått en eller annen grad av skade, og 35 000 var totalt ødelagt. Noen av disse bygningene var sykehus, media og kommunikasjonssenter, industrielle bygninger, regjeringsbygg, militære og FN-bygninger. Det nasjonale bibliotek brant til grunnen og mange tusen uerstattelige tekster forsvant.
Bombingen tok mange liv og det var disse historiene som ble presentert i vestlige medier. 1. juni 1993 ble 15 mennesker drept og 80 skadet under en fotballkamp. 12. juli 1993 ble 12 mennesker drept mens de ventet på vann. Markalemassakren var den største. 68 sivile døde og 200 skadde. Serberne anklaget bosnjaker for å ha utført angrepene for å skylde på serberne og overbevise vesten om å involvere seg militært på deres vegne. Flere etterforskninger har blitt gjennomført, men de bestrider hverandre og noen ble ikke gjennomført. Det internasjonale krigsforbrytertribunalet for det tidligere Jugoslavia har ikke funnet ut hva som skjedde og ingen er dømt for massakren.
Som en respons til Markalemassakren, gav FN et ultimatum til JNA om å trekke tyngre våpen unna til en viss linje innen en viss tid hvis ikke ville FN og NATO svare med luftangrep. Helt på slutten av den gitte tiden trakk JNA unna. Bombingen av Sarajevo ble drastisk redusert etter dette.
I 1995 begynte internasjonale styrker å angripe JNA, etter de angrep en FN våpensamlingspunkt. Dette førte til at NATO fly angrep og bombet JNA styrkene. Kampene fortsatte og serberne tapte mer og mer grunn. Vann og elektrisitet kom tilbake til byen også. En våpenhvile ble signert i oktober 1995. Men den bosniske regjeringen erklærte ikke beleiringen over før 29. februar 1996.
Ettervirkninger
Sarajevo ble ødelagt i løpet av disse fire årene. Beleiringen av Sarajevo var uten tvil den verste og mest katastrofale perioden i byens historie siden første verdenskrig. Før beleiringen, opplevde byen enorm vekst og utvikling. Vinter-OL i 1984 brakte med seg mye berømmelse og glans, noe byen ikke hadde sett siden osman tiden på 1800-tallet. Krigen tok alt dette bort igjen. Før krigen hadde byen ca. 500 000 innbyggere, mens bare 250 000 var igjen etter krigen.
Byen var et eksempel på hvordan forskjellige etnisiteter kunne leve sammen, men med beleiringen endret befolkningen seg drastisk. Mange tusener av bosniaserbere forlot byen for å bo i Republika Srpska, og andelen serbere gikk fra 30% til litt over 10% i 2002.
Madison (Wisconsin)
Madison er hovedstaden og den nest største byen i delstaten Wisconsin og hovedsete for Dane fylke. Den ligger sør i staten, omtrent 120 km vest for Milwaukee. Folketallsestimatet for 2017 var 255,214 innbyggere.
Beleiringen av Sarajevo
Ettervirkninger
Siden har Sarajevo hatt enorme forbedringer. Innen 2004 har man sikret, revet eller fullstendig restaurert flere av byens ødelagte bygninger, selv om kulehull og krigsskader fremdeles preger bybildet.
Madison (Wisconsin)
Byen ble etablert i 1836 av tidligere dommer James Duane Doty som kjøpte opp myrområdet og jobbet intenst med å få byen til å bli hovedstad. Byen var base for unionsstyrkene i Wisconsin under den amerikanske borgerkrig. Gjennom hele 1900-tallet har byen hatt en solid vekst i befolkningen.
Beleiringen av Sarajevo
Ettervirkninger
Mangel på data fra etter krigen gjør det vanskelig å anslå Sarajevos nåværende befolkningstall. Samtidig som at tusener flyktet under og like etter beleiringen har byen, som landets økonomiske sentrum, også sett en oppsving i tilflyttere, de fleste av disse bosnjaker fra de mer vanskeligstilte områdene i Bosnia og Sandzak, Serbia. Det offisielle innbyggertallet (per 2006) er 418,891.
Madison (Wisconsin)
Sentrum av byen ligger mellom to store innsjøer, Lake Mendota og Lake Monona som sammen med Lake Waubesa sør for byen og den lille Lake Wingra gir byen navnet «Byen med de fire innsjøer».
De største arbeidsgiverne i Wisconsin er offentlige. Noe av dette er knyttet til funksjonen som delstatshovedstad, men den største avdelingen av Universitetet i Wisconsin med over 40,000 er også viktig. Ellers er det en rekke teknologibedrifter i byen. Byen betjenes av lokalflyplass og jernbane, dog ikke av passasjertog.
Madisons søsterbyer er:
Madison og Oslo var søsterbyer fra 1962 før 2004.
Struktur
Struktur (lt. structura, «byggemåte») er et begrep som brukes for å beskrive og sammenligne måter for hvordan organismer, gjenstander og handlinger er bygget opp og/eller sammensatt. Begrepet brukes i en rekke sammenhenger, eksempelvis om strukturen i et samfunn eller en økonomi, den strukturelle oppbygningen av menneskekroppen eller en flyplass, overflatestrukturen på et maleri eller møbel, en strukturert atferd eller masse og lignende.
Man kan altså hevde at begrepet struktur gjerne brukes til å beskrive enhetlige sammenhenger, ofte som noe positivt, men per definisjon kan det like gjerne være i negativ eller ubetydelig sammenheng.
Cheonggyecheon
Cheonggyecheon (koreansk: 청계천) er et knappt seks km langt elveløp og omkringliggende rekreasjonsområde i den sørkoreanske hovedstaden Seoul. Elva som siste halvdel av 1900-tallet lå under en motorvei, ble restaurert og lagt opp i dagen igjen på begynnelsen av 2000-tallet etter initiativ fra daværende borgermester Lee Myung-bak. Den restaurerte elva, samt parkområdet rundt ble åpnet i 2005. Prosjektet møtte mye kritikk, blant annet på grunn av kostnaden på 900 millioner USD, men området har blitt et populært rekreasjonsområde både for lokalbefolkning og tilreisende.
Cheonggyecheon ble opprinnelig gravd ut på 1600-tallet for å skaffe vann til drenering av landbruksområder. Elva gikk tidligere under navnet Gaecheon.
Shuncheng
Shuncheng (kinesisk: 顺城区; pinyin: Shùnchéng Qū) er et bydistrikt i byprefekturet Fushun i provinsen Liaoning i Folkerepublikken Kina. Det har et areal på 277 km² og ca. 400 000 innbyggere (2004).
Baker Street (andre betydninger)
Baker Street har flere betydninger
Georges Guétary
Georges Guétary (født 8. februar 1915, død 13. september 1997) var en fransk skuespiller og sanger.
1863 Antinous
1863 Antinous er en Apollo-asteroide. Den ble oppdaget 7. mars 1948 av Carl Alvar Wirtanen ved Lick Observatory på Mount Hamilton i California.
Augustus Welby Pugin
Augustus Welby Northmore Pugin (født 1. mars 1812 i London, død 14. september 1852 i Ramsgate) var en engelsk arkitekt og arkitekturteoretiker, talsmann for en middelalderinspirert nygotisk arkitektur.
Bakgrunn
Pugin var sønn av en fransk arkitekt og tegner som lærte sønnen å tegne gotiske kirker og arkitekturdetaljer.
Augustus Welby Pugin fikk sin grunnskoleutdanning som dagelev ved Christ´s Hospital, bedre kjent som Blue-Coat School. Han ble snart elev under sin far og var med ham blant annet til Normandie for der å studere forisk arkitektur. Dessuten hjalp han faren med gotiske dekor- og arkitekturstudier.
Karriere
Pugin viste tidlig talent for tegning og utkast av gotiske former. Som 15-åring arbeidet han for London-firmaet Morchel & Seddon og laget utkast til møbler i gotisk stil for slottet i Windsor. Samtidig gjorde han lignende arbeider for andre firmaer - for møbler og metallarbeider.
Som 17-åring grunnla han sitt eget lille firma som leverte møbler og dekorative utskjæringer. Selv om det til å begynne med gikk fint, måtte det innstilles i 1831. N
Pugin, som konverterte til katolisismen, hevdet at gotikken var den eneste sanne og reine kristne arkitekturen, særlig passende for kirker. Han foraktet den klassiske arkitekturen som han mente var hedensk. Han skrev flere bøker om emnet og hans betydning strekker seg derfor lengre enn de bygninger han tegnet ved at hans ideer og arkitekturtekning ble spredd over verden. Blant dem han inspirerte var John Ruskin og William Morris.
Pugins tanke om at hver detalj skulle ha et særlig hensikt (serve a purpose) og at det ikke skal finnes noe i en bygning som ikke er passende eller praktisk og at all utsmykning og ornamentikk skal ha til oppgave å framheve den bærende konstruksjonen var ideer som gjerne ble løftet fram av funksjonalistene på 1900-tallet.
Som arkitekt er Pugin mest kjent for sin medvirkning ved byggingen av Houses of Parliament i London (med Charles Barry). Kirken St Giles i Cheadle i Staffordshire er et godt eksempel på en av de omkring 40 kirker han utformet i England. En annen kirken han tegnet var St Chad's Cathedral i Birmingham.
Kiruna IF
Kiruna IF er en ishockeyklubb fra Kiruna i Sverige. Den ble grunnlagt i 1988, og spiller for tiden i Division 1, det tredje høyeste nivået i Sverige.
1862 Apollo
1862 Apollo er en Q-type-asteroide oppdaget av Karl Reinmuth i 1932, men ble mistet og ikke funnet igjen før i 1973. Den er oppkalt etter den greske guden Apollon.
Apollo var på tiden den ble funnet den første asteroiden en visste om som krysset banen til jorden. Nyere observasjoner har derimot avslørt at 887 Alinda også krysser jordens bane, og dermed egentleg er den første asteroiden funnet som krysser jordbanen.
Måne
Den 4. november 2005 ble det kunngjort at en asteroidemåne var funnet i bane rundt Apollo. Den ble funnet ved hjelp av observasjoner fra Arecibo-observatoriet. Det midlertidige navnet til satellitten er S/2005 (1862) 1 og den er rundt 80 meter på tvers. Den har en bane svært nær Apollo med en radius på 3 km.
Einar Sundt
Einar Leschly Hansen Drejer Sundt (født 16. oktober 1854 i Oslo, død 20. september 1917 i Stockholm) var en norsk forretningsmann og skribent, grunnlegger og første redaktør av tidsskriftet Farmand.
Etter artium i 1871 arbeidet Sundt en tid i et importfirma eid av en fetter. Han tilbrakte så noen år i London, før han vendte tilbake og etablerte eget firma i Kristiania. I 1881 gjorde kapitalmangel at firmaet måtte avvikles. Han drev igjen forretninger i London, før han på ny kom til Norge, der han i 1890 startet Christiania Svineslagteri.
665 Sabine
665 Sabine er en hovedbelteasteroide. Den ble oppdaga den 22. juli 1908 av Wilhelm Lorenz fra Landessternwarte Heidelberg-Königstuhl i Heidelberg. Bakgrunnen for navnet er ikke kjent.
Einar Sundt
I 1880 hadde Sundt begynt å skrive forretningsstoff, først til Dagbladet, senere til Morgenbladet og Stockholms Dagblad. 14. februar 1891 grunnla han ''Farmand. Ugeskrift for Norges Næringsveie inspirert av The Economist'', som han hadde lest i London, og fra 1892 konsentrerte han seg fullt og helt om dette. Bladet, som var et sterkt talerør for frihandel, ble populært, og Sundt benyttet denne talerstolen til å argumentere for ulike utviklingsprosjekter, for eksempel Bergensbanen.
Like før han døde i 1917, utgav Sundt boka Imagination, Labour, Civilisation.
Sundt var sønn av teologen Eilert Sundt, og dattersønn av forfatteren Maurits Hansen. Han var gift med Therese Ellingsen og de ble foreldre til fjellklatrer og forretningsmann Eilert Sundt. Han døde av lungebetennelse på forretningsreise til Stockholm og ble gravlagt på Eidsvoll. Før reisen til Stockholm skrev han ned erindringer om oppvekst og familie.
Den 28. Oscar-utdelingen
'''Den 28. Oscar-utdelingen''', presentert av Academy of Motion Picture Arts and Sciences, belønnet filmer som ble utgitt i USA i 1955. Seremonien ble holdt 21. mars 1956 i RKO Pantages Theatre i Hollywood, med Jerry Lewis som vert, og i NBC Century Theatre i New York, med Claudette Colbert og Joseph L. Mankiewicz som verter.
Priser
Vinnerne står først og er markert med fet skrift.
Filmer med flere priser og nominasjoner
Følgende filmer fikk flere nominasjoner:
Følgende filmer vant flere priser:
Sturla Tordsson
Sturla Tordsson, eller Sturla Þórðarson (født 29. juli 1214, død 30. juli 1284) var en islandsk høvding, lovsigemann, historiker og skald. Han et fremstående medlem av sturlungeætten, og brorsønn av den kjente islandske historikeren Snorre Sturlason.
Da Island på 1260-tallet ble lagt direkte under den norske kongemakten, måtte fristatlovene oppheves. Sturla bidro til utformingen av Jarnsida, den nye lovboka for Island. I 1271 ble Sturla sendt til Island og i 1272 innsatt som lagmann, som var Islands høyeste embete. De neste fire år var han lagmann for hele Island, og for 1277–82 for Nord- og Vestlandet. I 1277 reiste han til Norge hvor han ble av Magnus Lagabøte utnevnt til skutilsvein (hirdmann) og fikk i oppdrag av kongen selv å skrive en saga om kongen.
Sturla er kjent for å ha skrevet blant annet Håkon Håkonssons saga i 1264–65, den er regnet som offisiell historieskriving, og gir dermed kongen svært positiv beskrivelse. Han har også skrevet Islendinga saga, som er kjernen i sagasamlingen Sturlunga saga, mens Magnus Lagabøtes saga bare er bevart i fragmenter.
Varmebølgen på den nordlige halvkule 2010
Varmebølgen på den nordlige halvkule 2010 var tunge hetebølger som rammet deler av USA, Kasakhstan, Taiwan, Kina og Europa som helhet, sammen med deler av Canada, Russland, Sør-Korea og Japan i juni og juli 2010. De første seks månedene av 2010 var de varmeste som jorden har opplevd siden målingene startet i 1880.